Les Falleres Majors de Sagunt ja tenen el seu pasdoble
19 de febrer 2020

![](/media/ueyfrn4m/51c_pasodobles_fjfs2020-28.jpg)  
  

La Banda Simfònica Lira Saguntina va oferir diumenge passat, 16 de febrer, el tradicional concert extraordinari en honor a les Falleres Majors de Federació Junta Fallera de Sagunt. En l'acte, que es va celebrar a l'Auditori Joaquín Rodrigo de Sagunt, es van estrenar els pasdobles dedicats a Sandra Ordiñaga Montalt i Aitana González Ruiz, creats pel compositor Santiago Díaz Santamaría i encarregats per l'Ajuntament de Sagunt.

  

Sandra i Aitana, Fallera Major i Fallera Major Infantil respectivament, van estar acompanyades per l'alcaldessa per substitució, María José Carrera; la regidora de Festes i Cultura Popular, Asun Moll; el president executiu de Federació, Jaime Gil; i el vicepresident general, Paco Giménez.

  

![](/media/ibljec1n/51c_pasodobles_fjfs2020-18.jpg)  
  

El concert va estar dirigit per Rafael Doménech i va constar de 10 peces, entre les quals, a més d'estrenar els pasdobles a les actuals Falleres Majors, es va poder gaudir del pasdoble dedicat a la Federació Junta Fallera de Sagunt, així com el de les falleres majors de 2019, Paula Marrón i Inés Miret, compostos per Francisco Manuel Castilla Gutiérrez i Javier Tapias Jiménez, respectivament.

  

El públic també va poder gaudir de temes com _Meditación_, _Canción de cuna_ y Valencianía de Salvador Chulià; _El Fallero_ de José Serrano, _València_ de José Padilla, l'_Himne a Sagunt_ de Bernabé Sanchis i l’_Himne Regional Valencià_ de José Serrano, amb el qual es va posar punt final a l'acte.​

  

![](/media/5eejtjg3/51c_pasodobles_fjfs2020-26.jpg)  

*   [](http://www.facebook.com/sharer.php?u=https://aytosagunto.es/va/actualitat/les-falleres-majors-de-sagunt-ja-tenen-el-seu-pasdoble-1/ "Facebook")
*   [](http://twitter.com/share?url=https://aytosagunto.es/va/actualitat/les-falleres-majors-de-sagunt-ja-tenen-el-seu-pasdoble-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-falleres-majors-de-sagunt-ja-tenen-el-seu-pasdoble-1/ "Linked In")
*   [](mailto:?body=https://aytosagunto.es/va/actualitat/les-falleres-majors-de-sagunt-ja-tenen-el-seu-pasdoble-1/)